Käes on 10. august ja pole raatsinud aega võtta, et blogi kirjutada. Et liiga lappama ei läheks, siis teen ikka ära. Kuigi tunne on selline, et varsti tuleks kuuülevaatelt kvartaalsete raportite suunas liikuda 😉 Juulikuu oli suvine ja #puhkaeestis. Käisime erinevaid mõisaid vaatamas, saartel ja Lõuna-Eestis. Igati tore kuu! Lisaks toimetasin Pärnus – et meie Supeluse tänava korter oli peaaegu terve kuu soomlaste kasutuses, siis sai paar korda Vesiroosi Penthouses ööbitud. See korter on nüüd peaaegu valmis ja täiendab hästi Lionpacki portfelli – ühes otsas paarkümmend mikrokorterit, teises otsas üks überkorter.
#000000
24. oktoobril toimub Hestias lõpuks kevadel ära jäänud koolitus RSÕ Praktikas – miljonid ei millestki 2020. Selle kohta saad lähemalt lugeda siit. Juttu tuleb eelkõige ettevõtlusest ning ka kinnisvarast ja investeerimisest.
#000004
Kinnisvaras teenisime üle pika aja taaskord Airbnb-st raha. Kokku laekus juulis 4220 eurot. Otsisime hoolega endale ka järgmist suvemaja, aga tehinguni ei jõudnud. Hetkel otsustasime, et keskendume olemasolevatele ja käime ise hoopis Hiiumaal perega telkimas. Vesiroosi Penthousis pidasime 1. augustil avapeo aga sellest siis rohkem juba järgmise kuu kokkuvõttes...
#000008
Suvel need kokkuvõtted ikka lahjaks jäänud aga samas puhkama peab ka!
#000010